Опашати земноводни
Опашатите земноводни (Caudata или Urodela), наричани също саламандри, са разред земноводни, включващ 552 вида животни със слаби тела, къси крайници и дълги опашки.

Описание 
Влажната кожа позволява на земноводните да пребивават само в близост до вода или във влажна почва, обикновено в горите. Някои видове са водни през целия си живот, други живеят във водата периодично, а трети са напълно сухоземни особено в напреднала възраст. Външният вид на саламандрите наподобява на гущери, но са лесно различими по липсата на люспи. Имат способността да възстановяват (регенерират) загубените си крайници.

Класификация 

Видовете на саламандрите са многобройни и се срещат в повечето влажни области на Северното полукълбо, както и в най-северните части на Южна Америка. Повечето от тях са малки, но някои достигат до 1 m дължина. В Северна Америка се срещат големият американски саламандър (Cryptobranchus alleganiensis) и морското куче (Dicamptodon), които могат да достигнат дължина до 30 cm, а в Япония и Китай – гигантският саламандър, дълъг 1,50 m и тежащ 30 kg.

 Разред Опашати земноводни
 Подразред Cryptobranchoidea
 Семейство Cryptobranchidae
 Семейство Hynobiidae
 Подразред Salamandroidea
 Семейство Ambystomatidae
 Семейство Amphiumidae – Амфиумови
 Семейство Dicamptodontidae
 Семейство Plethodontidae – Безбелодробни саламандри
 Семейство Proteidae
 Семейство Rhyacotritonidae
 Семейство Salamandridae – Саламандрови
 Подразред Sirenoidea
 Семейство Sirenidae

Особености на тялото 
Имат удължено тяло, опашка, четири крака и се срещат някои представители на разреда с два крака. Външният вид на саламандрите наподобява на гущери, но са лесно различими по липсата на люспи. Имат способността да възстановяват загубените си крайници.